paragraph_text: Neutralino još nije uočen. Uređaji koji imaju kapacitet da bi ga uočili su Čerenkovljevi teleskopi. Jedan od takvih je teleskop MAGIC koji je na La Palmi. Budući da su Čerenkovljevi teleskopi osjetljivi upravo u energijskom području u kojem model predviđa masu neutralina, onda bi neizravnim putem mogli opaziti neutraline. Za to je potrebno postojanje kozmičkih izvora u kojima se neutralini dovoljno učestalo anihiliraju.